CELEX: 22005A0722(01)
Language: hr
Date: 2004-11-22 00:00:00
Title: Okvirni Sporazum između Europske zajednice i Republike Albanije o općim načelima za sudjelovanje Republike Albanije u programima Zajednice

11/Sv. 121
            
            
               HR
            
            
               Službeni list Europske unije
            
            
               18
            
         22005A0722(01)
   
               L 192/2
            
            
               SLUŽBENI LIST EUROPSKE UNIJE
            
         OKVIRNI SPORAZUM
   između Europske zajednice i Republike Albanije o općim načelima za sudjelovanje Republike Albanije u programima Zajednice
   EUROPSKA ZAJEDNICA, dalje u tekstu: „Zajednica”,
   s jedne strane, i
   REPUBLIKA ALBANIJA, dalje u tekstu „Albanija”,
   s druge strane,
   dalje u tekstu „ugovorne stranke”,
   BUDUĆI DA:
   
               (1)
            
            
               Europsko vijeće je u prosincu 2002. u Kopenhagenu potvrdilo Europsku perspektivu zemalja zapadnog Balkana kao potencijalnih kandidata i naglasio svoju odlučnost da pruži potporu njihovim naporima da se približe Europskoj uniji.
            
         
               (2)
            
            
               Europsko vijeće je u lipnju 2003. u Solunu potvrdilo da će proces stabilizacije i pridruživanja ostati okvir za put zemalja zapadnog Balkana prema Europi sve do njihova pridruživanja te je podržalo „Solunsku agendu za zapadni Balkan: približavanje europskoj integraciji”, kojem je cilj na temelju iskustva proširenja ojačati povlaštene odnose između EU-a i zapadnog Balkana.
            
         
               (3)
            
            
               Solunska agenda pozvala je zemlje zapadnog Balkana da sudjeluju u programima i agencijama Zajednice u skladu s načelima utvrđenim za sudjelovanje zemalja kandidatkinja, s ciljem upoznavanja dotičnih zemalja i njihovog stanovništva s politikama i radnim metodama EU-a, i tako ih čvršće povezati s EU-om i ohrabriti ih na putu prema europskoj integraciji.
            
         
               (4)
            
            
               Albanija je izrazila želju za sudjelovanjem u više programa Zajednice.
            
         
               (5)
            
            
               Posebni uvjeti sudjelovanja Albanije u zasebnim programima, uključujući i financijski doprinos, treba odrediti sporazumom između Komisije Europskih zajednica, koja djeluje u ime Zajednice, i vlade Albanije,
            
         SPORAZUMJELE SU SE KAKO SLIJEDI:
   Članak 1.
   Albanija može sudjelovati u sljedećim programima Zajednice:
   
               1.
            
            
               programima Zajednice navedenim u Prilogu koji su u tijeku i otvoreni su za sudjelovanje bivšoj jugoslavenskoj republici Makedoniji, u kojima Albanija može sudjelovati nakon što ovaj sporazum (dalje u tekstu Sporazum) stupi na snagu.
            
         
               2.
            
            
               programima Zajednice koji su uspostavljeni ili obnovljeni nakon stupanja Sporazuma na snagu, a koji sadrže uvodnu odredbu koja predviđa sudjelovanje Albanije.
            
         Članak 2.
   Albanija financijski doprinosi općem proračunu Europske unije koji odgovara posebnim programima u kojima sudjeluje.
   Članak 3.
   Predstavnicima Albanije dopušteno je sudjelovanje, u svojstvu promatrača i za točke koje se odnose na Albaniju, u upravljačkim odborima odgovornima za nadzor programa kojima Albanija financijski doprinosi.
   Članak 4.
   Projekti i inicijative koje su dostavili sudionici iz Albanije podliježu, koliko god je to moguće, istovjetnim uvjetima, pravilima i postupcima koji se odnose na dotične programe kao što se primjenjuju na države članice.
   Članak 5.
   Posebni uvjeti koji se odnose na sudjelovanje Albanije u zasebnim programima, posebno financijski doprinos koji treba platiti, utvrdit će se sporazumom u obliku memoranduma o razumijevanju između Europske komisije, koja djeluje u ime Zajednice, i Albanije.
   Ako Albanija zatraži vanjsku pomoć Zajednice na temelju Uredbe Vijeća (EZ) br. 2666/2000 od 5. prosinca 2000., kako je izmijenjena Uredbom (EZ) br. 2415 od 10. prosinca 2001. o pomoći za Albaniju, Bosnu i Hercegovinu, Hrvatsku, Saveznu Republiku Jugoslaviju i bivšu jugoslavensku republiku Makedoniju ili na temelju bilo koje slične Uredbe koja predviđa vanjsku pomoć Zajednice Albaniji koja se može donijeti u budućnosti, uvjeti koji određuju korištenje pomoći Zajednice Albaniji određuje se financijskim sporazumom.
   Članak 6.
   Memorandum o razumijevanju utvrđuje, u skladu s Financijskom uredbom Zajednice, da će financijski nadzor ili revizije provoditi Europska komisija, Europski ured za borbu protiv prijevara (OLAF) i Revizorski sud Europskih zajednica ili će se financijski nadzor ili revizije provoditi pod njihovom kontrolom.
   Utvrđuju se detaljne odredbe o financijskom nadzoru i reviziji, administrativnim mjerama, sankcijama i povratu koje Europskoj komisiji, OLAF-u i Revizorskom sudu Europskih zajednica daju ovlasti istovjetne njihovim ovlastima u odnosu na korisnike ili izvoditelje radova s poslovnim nastanom u Zajednici.
   Članak 7.
   Sporazum se primjenjuje za neodređeno razdoblje.
   Bilo koja ugovorna stranka može otkazati ovaj Sporazum putem pisane obavijesti drugoj ugovornoj stranci. Ovaj Sporazum prestaje vrijediti šest mjeseci nakon datuma takve obavijesti.
   Članak 8.
   U roku od najkasnije tri godine od datuma stupanja na snagu ovog Sporazuma, i svake tri godine nakon toga, obje ugovorne stranke mogu preispitati provedbu ovog Sporazuma na temelju stvarnog sudjelovanja Albanije u jednom ili više programa Zajednice.
   Članak 9.
   Ovaj se Sporazum primjenjuje, s jedne strane, na područjima na kojima se primjenjuje Ugovor o osnivanju Europske zajednice i pod uvjetima utvrđenima u tom Ugovoru te, s druge strane, na državnom području Albanije.
   Članak 10.
   Ovaj Sporazum stupa na snagu na datum primitka posljednje pisane obavijesti putem diplomatskih kanala kojom svaka ugovorna stranka obavješćuje drugu da je njezin postupak za stupanje ovog Sporazuma na snagu dovršen.
   Članak 11.
   1.   Sporazum je sastavljen u dva primjerka na češkom, danskom, engleskom, estonskom, finskom, francuskom, grčkom, latvijskom, litvanskom, mađarskom, nizozemskom, njemačkom, talijanskom, poljskom, portugalskom, slovačkom, slovenskom, španjolskom, švedskom i albanskom jeziku.
   2.   Kada će institucije Europske unije morati u Službenom listu Europske unije objaviti sve službene akte na malteškom, primjerak Sporazuma sastavit će se i na malteškom.
   3.   Tekstovi su na svakom jeziku jednako vjerodostojni.
   
      Sastavljeno u Bruxellesu dana dvadeset drugoga studenoga godine dvije tisuće četvrte.
      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi’ ventidue novembre duemilaquattro.
      Briselē, diviūt.kstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brusszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta’ Novembru tas-sena elfejn u erbgħa.
      Gedaan te Brussel, de tweeentwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetísicštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Bërë në Bruksel, në datë njëzet e dy nëntor të vitit dymijë e katër.
      
         Za Europsku zajednicu
         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Për Komunitetin Evropian
         
            
      
      
         Për Qeverinë e Republikës së Shqipërisë
         
            
      
   
   PRILOG
   POPIS PROGRAMA ZAJEDNICE IZ ČLANKA 1. KOJI SU U TIJEKU
   
               —
            
            
               Borba protiv diskriminacije (2001. do 2006.) (1)
               
            
         
               —
            
            
               Borba protiv socijalne isključenosti (2002. do 2006.) (2)
               
            
         
               —
            
            
               Djelovanje Zajednice za potporu politike potrošača (2004. do 2007.) (3)
               
            
         
               —
            
            
               Program djelovanja Zajednice za promicanje tijela koje djeluju na europskoj razini i pružaju potporu posebnim aktivnostima u području obrazovanja i osposobljavanja (2004. do 2006.) (4)
               
            
         
               —
            
            
               Program djelovanja Zajednice za promicanje aktivnog europskog građanstva (2004. do 2006.) (5)
               
            
         
               —
            
            
               Djelovanje Zajednice u području javnog zdravstva (2003. do 2008.) (6)
               
            
         
               —
            
            
               Kultura 2000 (2000. do 2006.) (7)
               
            
         
               —
            
            
               Carina (2003. do 2007.) (8)
               
            
         
               —
            
            
               Daphne II (2004. do 2008.) (9)
               
            
         
               —
            
            
               eContent Plus (2004. do 2008.) (10)
               
            
         
               —
            
            
               eUčenje (2004. do 2006.) (11)
               
            
         
               —
            
            
               Erasmus Mundus (2004. do 2008.) (12)
               
            
         
               —
            
            
               Fiscalis (2003. do 2007.) (13)
               
            
         
               —
            
            
               Ravnopravnost spolova (2001. do 2006.) (14)
               
            
         
               —
            
            
               Hercule (2004. do 2006.) (15)
               
            
         
               —
            
            
               Inteligentna energija za Europu (2003. do 2006.) (16)
               
            
         
               —
            
            
               Life (2000. do 2006.) (17)
               
            
         
               —
            
            
               Leonardo da Vinci II (2000. do 2006.) (18)
               
            
         
               —
            
            
               Marco Polo (2003. do 2010.) (19)
               
            
         
               —
            
            
               Media Plus (20) /Media Training (21) (2001. do 2006.)
            
         
               —
            
            
               Sigurniji internet plus (2005. do 2008.) (22)
               
            
         
               —
            
            
               Šesti okvirni program ITR (2002. do 2006.) (23)
               
            
         
               —
            
            
               Socrates II (2000. do 2006.) (24)
               
            
         
               —
            
            
               Mladi (2000. do 2006.) (25)
               
            
         
      (1)  Vidjeti Odluku Vijeća 2000/750/EZ od 27. studenog 2000. o uspostavi programa djelovanja Zajednice za borbu protiv diskriminacije (2000. do 2006.) (SL 303, 2.12.2000., str. 23.).
   
      (2)  Vidjeti Odluku br. 50/2002/EZ Europskog parlamenta i Vijeća od 7. prosinca 2001. o uspostavi programa djelovanja Zajednice za poticanje suradnje između država članica u borbi protiv socijalne isključenosti (SL L 10, 12.1.2002., str. 1.)
   
      (3)  Vidjeti Odluku br. 20/2004/EZ Europskog parlamenta i Vijeća od 8. prosinca 2003. o uspostavljanju općeg okvira za financiranje aktivnosti Zajednice s ciljem potpore politici zaštite potrošaĉa u razdoblju od 2004. do 2007. (SL L 5, 9.1.2004., str. 1.).
   
      (4)  Vidjeti Odluku br. 791/2004/EZ Europskog parlamenta i Vijeća od 21. travnja 2004. o uspostavljanju programa djelovanja Zajednice za promicanje tijela aktivnih na europskoj razini i potporu posebnih aktivnosti u području obrazovanja i osposobljavanja (SL L 138, 30.4.2004., str. 31.).
   
      (5)  Vidjeti Odluku Vijeća 2004/100/EZ od 26. siječnja 2004. o uspostavljanju programa akcije Zajednice za promicanje aktivnog europskog građanstva (građanskog sudjelovanja) (SL L 30, 4.2.2004., str. 6.).
   
      (6)  Vidjeti Odluku br. 1786/2002/EZ Europskog parlamenta i Vijeća od 23. rujna 2002. o usvajanju programa djelovanja Zajednice u području javnog zdravlja (2003.-2008.) (SL L 271, 9.10.2002., str. 1.).
   
      (7)  Vidjeti Odluku br. 508/2000/EZ Europskog parlamenta i Vijeća od 14. veljače 2000. o definiranju programa Kultura 2000 (SL L 63, 10.3.2000., str. 1.) i Odluku br. 626/2004/EZ Europskog parlamenta i Vijeća od 31. ožujka 2004. o izmjenama Odluke br. 508/2000/EZ o uspostavljanju programa Kultura 2000 (SL L 99, 3.4.2004., str. 3.)
   
      (8)  Vidjeti Odluku br. 253/2003/EZ Europskog parlamenta i Vijeća od 11. veljače 2003. o donošenju programa djelovanja za carinu u Zajednici (Carina 2007.) (SL L 36, 12.2.2003., str. 1.).
   
      (9)  Vidjeti Odluku br. 803/2004/EZ Europskog parlamenta i Vijeća od 21. travnja 2004. o donošenju akcijskog programa Zajednice (2004. - 2008.) za sprečavanje i suzbijanje nasilja nad djecom, mladima i ženama te za zaštitu žrtava i ugroženih skupina (program Daphne II) (SL L 143, 30.4.2004., str. 1.).
   
      (10)  Još nije donesen. vidjeti. COM(2004.) 96 završna verzija, 2004/0025 (COD)
   
      (11)  Vidjeti Odluku br. 2318/2003/EZ Europskog parlamenta i Vijeća od 5. prosinca 2003. kojom se donosi višegodišnji program (2004.-2006.) za učinkovitu integraciju informatičkih i komunikacijskih tehnologija (ICT) u sustave općega obrazovanja i strukovne izobrazbe u Europi (eLearning Program elektroničkog učenja) (SL L 345, 31.12.2003., str. 9.).
   
      (12)  Vidjeti Odluku br. 2317/2003/EZ Europskog parlamenta i Vijeća od 5. prosinca 2003. kojim se pokreće program poboljšanja kvalitete visokoškolskog obrazovanja i promiče razumijevanje među kulturama putem suradnje s trećim zemljama (Erasmus Mundus) (2004. do 2008.) (SL L 345, 31.12.2003., str. 1.).
   
      (13)  Vidjeti Odluku br. 2235/2002/EZ Europskog parlamenta i Vijeća od 3. prosinca 2002. o usvajanju programa Zajednice za poboljšanje funkcioniranja poreznih sustava na unutarnjem tržištu (Program Fiscalis 2003. – 2007.) (SL L 341, 17.12.2002., str. 1.).
   
      (14)  Vidjeti Odluku Vijeća br. 2001/51/EZ od 20. prosinca 2000. o uspostavljanju programa za okvirnu strategiju Zajednice o ravnopravnosti spolova (2001. – 2005.) (SL L 17, 19.1.2001., str. 22.)
   
      (15)  Vidjeti Odluku br. 804/2004/EZ Europskog parlamenta i Vijeća od 21. travnja 2004. o uspostavljanju programa djelovanja Zajednice na promicanju aktivnosti iz područja zaštite financijskih interesa Zajednice (program Hercule) (SL L 143, 30.4.2004., str. 9.).
   
      (16)  Vidjeti Odluku br. 1230/2003/EZ Europskog parlamenta i Vijeća od 26. lipnja 2003. o usvajanju višegodišnjeg programa djelovanja u području energije „Inteligentna energija-Europa” (2003.-2006.) (SL L 176, 15.7.2003., str. 29.).
   
      (17)  Vidjeti Uredbu (EZ) br. 1655/2000 Europskog parlamenta i Vijeća od 17. lipnja 2000. o Financijskom instrumentu za okoliš (LIFE) (SL L 192, 28.7.2000., str. 1.) kako je izmijenjena Uredbom (EZ) br. 1682/2004 (SL L 308, 5.10.2004., str. 1.).
   
      (18)  Vidjeti Odluku Vijeća br. 1999/382/EZ od 26. travnja 1999. o uspostavljanju druge faze akcijskog programa Zajednice o strukovnom osposobljavanju „Leonardo da Vinci” (SL L 146, 11.6.1999., str. 33.).
   
      (19)  Vidjeti Uredbu (EZ) br. 1382/2003 Europskog parlamenta i Vijeća od 22. srpnja 2003. o dodjeli financijske pomoći Zajednice za poboljšanje okolišne učinkovitosti sustava prijevoza tereta (Program Marco Polo) (SL L 196, 2.8.2003., str. 1.).
   
      (20)  Vidjeti Ispravak Odluke Vijeća 2000/821/EZ od 20. prosinca 2000. o provedbi programa za poticanje razvoja, distribucije i promocije europskih audiovizualnih djela (MEDIA Plus – razvoj, distribucija i promocija) (2001.-2005.) (SL L 336, 30.12.2000., str. 82.) (SL L 13, 17.1.2001., str. 34.) kako je izmijenjena Odlukom br. 846/2004/EZ Europskog Parlamenta i Vijeća (SL L 157, 30.4.2004., str. 4.).
   
      (21)  Vidjeti Odluku br. 163/2001/EZ Europskog parlamenta i Vijeća od 19. siječnja 2001. o provedbi programa osposobljavanja stručnjaka u europskoj industriji audiovizualnih programa (osposobljavanje MEDIA) (2001.–2005.) (SL L 26, 27.1.2001., str. 1.) kako je izmijenjena Odlukom br. 845/2004 (SL L 157, 30.4.2004., str. 1.).
   
      (22)  Još nije donesen — vidjeti COM(2004) 91 završna verzija, 2004/0023 (COD).
   
      (23)  Vidjeti Odluku br. 1513/2002/EZ Europskog parlamenta i Vijeća od 27. lipnja 2002. o šestom okvirnom programu Europske zajednice za istraživanje, tehnološki razvoj i demonstracijske aktivnosti kao doprinosu stvaranju europskog istraživačkog prostora i inovacijama (od 2002. do 2006.) (SL L 232, 29.8.2002., str. 1.).
   
      (24)  Vidjeti Odluku br. 253/2000/EZ Europskog parlamenta i Vijeća od 24. siječnja 2000. o uspostavljanju druge faze programa djelovanja Zajednice u području obrazovanja „Socrates” (SL L 28, 3.2.2000., str. 1.)
   
      (25)  Vidjeti Odluku br. 1031/2000/EZ Europskog parlamenta i Vijeća od 13. travnja 2000. o uspostavljanju programa djelovanja Zajednice „Mladi” (SL L 117, 18.5.2000., str. 1.).